18/12/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases que regulan a provisión polo sistema de libre designación de postos de traballo

ANUNCIO Bases que regulan a provisión de postos de traballo mediante o sistema de libre designación Por acordo da Xunta de Goberno do 14/12/2018 aprobáronse as seguintes bases que rexerán a provisión, polo sistema de libre designación, dos postos de traballo que se relacionan no anexo I: Constitúe o obxecto das presentes Bases a regulación do procedemento para a provisión dos postos de traballo que se indican no Anexo I mediante o procedemento de libre designación con convocatoria pública e a apreciación discrecional da idoneidade e confianza que concorren nos candidatos apreciada polo órgano competente en relación cos requisitos esixidos para o desempeño do postos obxecto da convocatoria. Poderán participar na presente convocatoria as persoas funcionarias de carreira da Deputación provincial da Coruña, que reúnan os requisitos para acceder aos postos, segundo as características que se sinalan no Anexo I.3.1 As persoas interesadas dirixirán as solicitudes dirixidas ao Ilmo. Sr. Presidente da Deputación provincial da Coruña, as cales haberán de presentarse no modelo normalizado incluído no Anexo II e que estará dispoñible no Servizo de Planificación e Xestión de Recursos Humanos, así como na páxina web https://www.dacoruna. gal/recursos-humanos/documentos.3.2 A solicitude e a documentación que se acompañe deberá presentarse no Rexistro Xeral da Deputación provincial da Coruña, ou en calquera das formas establecidas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, durante o prazo de 15 días hábiles que se contan a partir do seguinte ao da publicación da convocatoria no Boletín Oficial do Estado.3.3 Xunto coa solicitude as persoas aspirantes acompañarán o seu curriculum vitae no que consten o traballo desenvolvido, os títulos académicos, estudos e cursos realizados, e outros méritos que se considere oportuno poñer de manifesto.3.4. Os méritos alegados e acreditados valoraranse á data de finalización do prazo de presentación de instancias, responsabilizándose os interesados da veracidade da documentación que presenten. No momento da valoración só teranse en conta os méritos acompañados coa solicitude que sexan vixentes e sexan acreditados documentalmente.4.1 Os nomeamentos de libre designación requirirán o informe previo do titular do servizo, centro e unidade ao que figure adscrito o posto convocado. O nomeamento efectuarase polo Sr. Presidente no prazo dun mes contado desde a finalización do de presentación de solicitudes. Este prazo poderá prorrogarse ata un mes máis. A resolución de nomeamento motivarase con referencia ao cumprimento por parte do candidato elixido dos requisitos e especificacións esixidos na convocatoria, e a competencia para proceder ao mesmo. En todo caso deberá quedar acreditada, como fundamento da resolución adoptada, a observancia do procedemento debido. A resolución desta convocatoria publicarase no BOP e, se se considera oportuno, poderase declarar deserto o posto convocado polo sistema de libre designación.4.2 O prazo para tomar posesión será de tres días hábiles se non implica cambio de residencia do funcionario, ou dun mes se comporta cambio de residencia. O prazo de toma de posesión empezará a contarse desde o día seguinte ao do cesamento no anterior posto, que deberá efectuarse dentro do tres días hábiles seguintes á publicación da resolución do concurso no Boletín Oficial da Provincia. Contra as presentes Bases e os actos derivados da mesma e conforme co previsto nos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, poderá interporse recurso de reposición potestativo no prazo dun mes, contado a partir do día seguinte ao da súa publicación; ou ben directamente recurso contencioso administrativo no prazo de dous meses, de conformidade co disposto nos artigos 14 e 46 da Lei 29/1998, do 13 de xullo, reguladora da esta xurisdición. Sen prexuízo de que os interesados poidan interpoñer calquera outro recurso que sexa procedente e estimen oportuno. A Coruña, 17 de decembro de 2018 O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía ANEXO I Contenido esencial dos postos de traballo obxecto da convocatoria de provisión mediante libre designación